**Napíšte si poznámky do zošita z rámčeka(krasopisne)**

**Robinsonáda**

**Robinsonáda** je druh dobrodružného románu, prozaické dielo, ktorého témou je boj jednotlivca o záchranu vlastného života na opustenom ostrove. (Názov tohto žánru vznikol z diela Robinson Crusoe.)

**Daniel Defoe**

(17. -18. st.)

- anglický spisovateľ a novinár, ovládal 5 jazykov,

- pochádzal zo skromných pomerov, pôvodne sa vola Foe (nepriateľ), možno aj preto si pred meno pridal šľachtické De,

- napísal 500 kníh, najznámejšie sú dobrodružné romány *Robinson Crusoe, Dobrodružstvá chýrneho piráta kapitána Singletona,* *Moll Flandersová*...

- v románe Robinson Crusoe voľne spracoval skutočný príbeh škótskeho námorníka, toto dielo má teda realistické prvky, v čase vzniku sa v Británii stalo najčítanejšou knihou po biblii.

**Robinson Crusoe**

**Téma**: boj jednotlivca o záchranu vlastného života na opustenom ostrove

**Konflikt**: osamotený človek voči prírode, vôľa žiť

**Idea**: v ťažkých životných podmienkach sa formujú morálne vlastnosti – najmä odvaha, rozvážnosť, vytrvalosť, vďačnosť a úcta k životu

**Lit.forma**: próza

**Lit. druh**: epika

**Lit. žáner**: román- robinsonáda

**Hl. postava**: Robinson

**Druh rozprávania**: ja-rozprávanie

Umelecké prostriedky:

- *prirovnanie*: zostal stáť ako omráčený

- *metafora:* lámal som si hlavu

- *epiteton*: kruté rituály, krvavá hostina